CELEX: C2004/190/13
Language: sk
Date: 2004-07-24 00:00:00
Title: Vec C–216/04: Návrh na začatie konania o prejudiciálnej otázke podaný uznesením Consiglio di Stato in sede guirisdizionale, Sezione Quinta zo dňa 27. januára 2004 vo veci SABA Italia proti Comune di Bolzano e SEAB spa

24.7.2004   
            
            
               SK
            
            
               Úradný vestník Európskej únie
            
            
               C 190/8
            
         Návrh na začatie konania o prejudiciálnej otázke podaný uznesením Consiglio di Stato in sede guirisdizionale, Sezione Quinta zo dňa 27. januára 2004 vo veci SABA Italia proti Comune di Bolzano e SEAB spa
   (Vec C–216/04)
   (2004/C 190/13)
   Consiglio di Stato in sede guirisdizionale, Sezione Quinta uznesením z 27. januára 2004 podal na Súdny dvor Európskych spoločenstiev návrh na začatie konania o prejudiciálnej otázke vo veci SABA Italia spa proti Comune di Bolzano e SEAB spa, ktorý bol doručený Kancelárii Súdneho dvora dňa 24. mája 2004.
   Consiglio di Stato in sede guirisdizionale, Sezione Quinta žiada Súdny dvor, aby rozhodol o nasledujúcej otázke:
   Je priame zverenie prevádzkovania verejných platených parkovísk akciovej spoločnosti s výlučnou účasťou verejnoprávnych korporácií v zmysle článku 44 odsek 6 písm. b) zákona Regione Trentino-Alto Adige zo 4. januára 1993, č. 1 v znení článku 44 odsek 6 písm. b) regionálneho zákona z 23. januára 1998, č. 10, predstavujúce výnimku zo systému výberu poskytovateľa podľa smernice Rady 92/50/EHS (1) z 18. júna 1992 o koordinácii postupov verejného obstarávania služieb, zlučiteľné s právom spoločenstva, osobitne so slobodným poskytovaním služieb, so zákazom diskriminácie a povinnosťou rovnakého zaobchádzania, s transparentnosťou a s hospodárskou súťažou podľa článkov 12, 45, 46, 49 a 86 zmluvy?
   
      (1)  Ú. v. L ES 209 z 24.7.1992, s. 1